**DĖL VAIKŲ PRIĖMIMO Į ROKIŠKIO RAJONO SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO**

2016 m. gruodžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 18 straipsnio 1 dalimi, Lietuvos Respublikos švietimo įstatymo 29 straipsnio 6 dalimi, 58 straipsnio 1 dalies 3 punktu, Rekomendacijų savivaldybėms dėl centralizuoto vaikų priėmimo į švietimo įstaigų ikimokyklinio ir priešmokyklinio ugdymo grupes, patvirtintų Lietuvos Respublikos švietimo ir mokslo ministro 2003 m. birželio 25 d. įsakymu Nr. ISAK-918 „Dėl Rekomendacijų savivaldybėms dėl centralizuoto vaikų priėmimo į švietimo įstaigų ikimokyklinio ir priešmokyklinio ugdymo grupes“, 4 punktu, Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93 „Dėl Lietuvos Respublikos sveikatos apsaugos ministro 2010 m. balandžio 22 d. įsakymo Nr. V-313 „Dėl Lietuvos higienos normos HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo“ pakeitimo“, atsižvelgdama į Rokiškio rajono savivaldybės administracijos Centralizuoto vidaus audito skyriaus Vaikų priėmimo į Rokiškio rajono savivaldybės ikimokyklinio ir priešmokyklinio ugdymo grupes tvarkos įvertinimo 2014 m. birželio 17 d. ataskaitą ir Lietuvos Respublikos specialiųjų tyrimų tarnybos antikorupcinio vertinimo 2015 m. rugsėjo 17 d. išvada Nr. 4-01-6665 ,,Dėl vaikų priėmimo į ikimokyklinio ugdymo įstaigas organizavimo tvarkos Kauno miesto ir rajono, Klaipėdos miesto ir rajono, Šiaulių miesto ir rajono, Panevėžio ir Vilniaus rajonų savivaldybėse“, Rokiškio rajono savivaldybės taryba

n u s p r e n d ž i a:

1. Patvirtinti Vaikų priėmimo į Rokiškio rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašą (pridedama).

2. Nustatyti, kad šis aprašas įsigalioja nuo 2017 m. sausio 1 d.

3. Skelbti šį sprendimą Lietuvos Respublikos teisės aktų registre bei savivaldybės internetinėje svetainėje [www.rokiskis.lt](http://www.rokiskis.lt) .

4. Pripažinti netekusiu galios Rokiškio rajono savivaldybės tarybos 2009 m. spalio 30 d. sprendimą Nr. TS-12.197 „Dėl Vaikų priėmimo į Rokiškio rajono savivaldybės ikimokyklinio ir priešmokyklinio ugdymo grupes tvarkos aprašo patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

Rokiškio rajono savivaldybės tarybai

**SPRENDIMO PROJEKTO „dėl vaikų priėmimo į ROKIŠKIO RAJONO savivaldybės švietimo įstaigų ikimokyklinio ir priešmokyklinio ugdymo grupes tvarkos aprašo patvirtinimo“**

**AIŠKINAMASIS RAŠTAS**

**Sprendimo projekto tikslai ir uždaviniai.** Patvirtinti naująvaikų priėmimo į Rokiškio rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašą, optimaliai tenkinant tėvų (globėjų) poreikius, siekiant objektyviai, nešališkai paskirstyt vaikus į įstaigose esančias grupes.

Uždaviniai – reglamentuoti tėvų (globėjų) prašymų pateikimo sąlygas, terminus, būdus, vaikų paskirstymą į ugdymo įstaigą, grupių komplektavimą, informacijos tėvams (globėjams) pateikimą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 6 straipsnio 8 punktas, Lietuvos Respublikos švietimo įstatymo 29 straipsnio 6 dalis, 58 straipsnio 1 dalies 3 punktas, Rekomendacijų savivaldybėms dėl centralizuoto vaikų priėmimo į švietimo įstaigų ikimokyklinio ir priešmokyklinio ugdymo grupes, patvirtintų Lietuvos Respublikos švietimo ir mokslo ministro 2003 m. birželio 25 d. įsakymu Nr. ISAK-918 „Dėl Rekomendacijų savivaldybėms dėl centralizuoto vaikų priėmimo į švietimo įstaigų ikimokyklinio ir priešmokyklinio ugdymo grupes“, 4 punktas, Lietuvos Respublikos sveikatos apsaugos ministro 2016 m. sausio 26 d. įsakymas Nr. V-93 „Dėl Lietuvos Respublikos sveikatos apsaugos ministro 2010 m. balandžio 22 d. įsakymo Nr. V-313 „Dėl Lietuvos higienos normos HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą, Bendrieji sveikatos saugos reikalavimai“ patvirtinimo“ pakeitimo“, Rokiškio rajono savivaldybės centralizuoto vidaus audito Vaikų priėmimo į Rokiškio rajono savivaldybės ikimokyklinio ir priešmokyklinio ugdymo grupes tvarkos įvertinimo skyriaus 2014 m. birželio 17 d. ataskaita ir Lietuvos Respublikos specialiųjų tyrimų tarnybos antikorupcinio vertinimo 2015 m. rugsėjo 17 d. išvada Nr. 4-01-6665 ,,Dėl vaikų priėmimo į ikimokyklinio ugdymo įstaigas organizavimo tvarkos Kauno miesto ir rajono, Klaipėdos miesto ir rajono, Šiaulių miesto ir rajono, Panevėžio ir Vilniaus rajonų savivaldybėse“.

**Sprendimo projekto esmė.**

Šiuo metu vaikų priėmimas į Rokiškio rajono švietimo įstaigų ikimokyklinio ir priešmokyklinio ugdymo grupes vykdomas vadovaujantis Vaikų priėmimo į Rokiškio rajono savivaldybės ikimokyklinio ir priešmokyklinio ugdymo grupes tvarkos aprašu, patvirtintu 2009 m. spalio 30 d. Rokiškio rajono savivaldybės tarybos sprendimu Nr. TS-12.197 ,,Dėl Vaikų priėmimo į Rokiškio rajono savivaldybės ikimokyklinio ir priešmokyklinio ugdymo grupes tvarkos aprašo patvirtinimo“.

Šiuo sprendimo projektu teikiamas vaikų priėmimo į Rokiškio rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašas, kuris reglamentuoja ikimokyklinio ir priešmokyklinio amžiaus vaikų priėmimo į Rokiškio rajono švietimo įstaigas sąlygas, prašymų pateikimo terminus ir būdus, grupių komplektavimo principus.

Teikiamas aprašo projektas parengtas atsižvelgiant į:

Rokiškio rajono savivaldybės centralizuoto vidaus audito skyriaus 2014 m. birželio 17 d. ataskaitoje „Vaikų priėmimo į Rokiškio rajono savivaldybės ikimokyklinio ir priešmokyklinio ugdymo grupes tvarkos vertinimo vidaus audito ataskaita“ nurodytas pastabas ir siūlymą „parengti naujos redakcijos vaikų priėmimo į Rokiškio rajono savivaldybės ikimokyklinio ir priešmokyklinio ugdymo grupes tvarkos aprašą“;

LR specialiųjų tyrimų tarnybos antikorupcinio vertinimo 2015 m. rugsėjo 17 d. išvadą „Dėl vaikų priėmimo į ikimokyklinio ugdymo įstaigas organizavimo tvarkos Kauno miesto ir rajono, Klaipėdos miesto ir rajono, Šiaulių miesto ir rajono, Panevėžio ir Vilniaus rajono savivaldybėse“, kurioje siūloma savivaldybėms pasitikrinti ar esančios Priėmimo tvarkos atitinka STT pasiūlymus dėl galimo antikorupcinio vertinimo.

Atsižvelgiant į visa tai, Tvarkos aprašo projektas papildytas naujais punktais dėl tėvų prašymų pateikimo tvarkos, kokiu būdu ir kaip formuojamos ir komplektuojamos bendrosios paskirties ugdymo grupės, savaitinės grupės, specialiųjų ugdymosi poreikių turinčių vaikų grupė, nustatyti konkretūs savivaldybės ir švietimo įstaigos veiksmai, kurie reglamentuoja vaikų paskirstymo į švietimo įstaigas procesą. Siekiant skaidrumo ir viešumo, kiekvieną mėnesį švietimo įstaigoms bus pateikta bendra informacija apie vaikų skaičių ikimokyklinio ir priešmokyklinio ugdymo grupėse, vaikų judėjimą. Kaip ir anksčiau, informacija apie laisvas vietas bus talpinama savivaldybės internetinėje svetainėje ir atnaujinama pasikeitus situacijai.

Pagrindinį vaikų priėmimą į Rokiškio miesto darželius, kaip ir anksčiau, vykdys administracijos direktoriaus įsakymu sudaryta komisija, kuri vykdys pagrindinį vaikų priėmimą naujiems mokslo metams. Vaikų priėmimą į kaimo darželius įsigaliojus naujai tvarkai irgi vykdys komisija, kurios sudėtį įsakymu patvirtins tos įstaigos direktorius.

Aprašo projektas buvo aptartas su švietimo įstaigų, vykdančių ikimokyklinį ir priešmokyklinį ugdymą, vadovais 2016 m. gruodžio 8 d.

**Galimos pasekmės priėmus siūlomą tarybos sprendimo projektą:**

**teigiamos** – priėmus šį sprendimo projektą, nuo 2017 m. sausio 1 d. įsigalios naujas Vaikų priėmimo į Rokiškio rajono švietimo įstaigų ikimokyklinio ir priešmokyklinio ugdymo grupes tvarkos aprašas.

**neigiamos** –nenumatoma

**Finansavimo šaltiniai ir lėšų poreikis.**

Papildomų lėšų nenumatoma.

**Suderinamumas su Lietuvos Respublikos galiojančiais norminiams teisės aktais.**

Sprendimo projektasneprieštarauja galiojantiems teisės aktams.

Švietimo skyriaus vyriausioji specialistė Jolita Geidanienė